OpenLLM-France/wikimedia huggingface dataset:
# José Vila Cuenca

José Vila Cuenca (Alberic, 7 de maig de 1898 - Mèxic DF, 15 de març de 1981) va ser un polític i sindicalista valencià.

## Biografia

Nascut a Alberic, el 7 de maig de 1898, va fer estudis d'enginyeria a València i Barcelona. A primerenca edat va ingressar al PSOE i la UGT. Durant el període de la Segona República es va convertir en la cara visible del PSOE a Catalunya, sent elegit secretari general de la federació catalana de la UGT al desembre 1931. A les eleccions generals espanyoles de 1931 va ser candidat del PSOE pel districte de Barcelona-capital, si bé no va arribar a resultar electe.
En 1931 va arribar a dirigir el diari La Tribuna Socialista, editat a Barcelona. També va dirigir l'òrgan d'expressió de la UGT catalana, Cataluña Obrera.
El juliol del 1936, a l'esclat de la Guerra civil, va prendre part en els combats de carrer contra la revolta militar. Un mes després va arribar a participar en el desembarcament de Mallorca; quan la situació dels republicans es va fer insostenible, va ser un dels partidaris d'abandonar l'illa. S'uniria al Cos de Carrabiners, on va exercir diversos llocs de comandament. Durant la contesa va arribar manar brigades mixtes 179a i 3a, aconseguint el rang de tinent coronel. Va arribar a prendre part en la campanya de Catalunya. El 3 de febrer de 1939, amb Barcelona ja en mans franquistes, va ser designat secretari general de la Direcció general de Carrabiners.
Després del final de la contesa va marxar a l'exili, instal·lant-se a França. En 1942 es va traslladar a Mèxic, on va arribar a bord del Nyassa. En aquesta etapa va treballar en Fàbrica Nacional del Vidre, així com en el sector privat. Va arribar a ser vicepresident del comitè del PSOE a Mèxic. En 1972, després de l'escissió del PSOE-històric, Vila Cuenca es va adherir al PSOE-H i va assistir al seu XII Congrés en l'exili, actuant com a delegat de la secció mexicana.

## Referències

* ↑ Tusell, 1982, p. 166.
* ↑ Checa Godoy, 1989, p. 58.
* ↑ Massot, 2009, p. 84.
* ↑ Engel, 1999, p. 12, 133.
* ↑ Hoyos Puente, 2012, p. 295.

## Bibliografia

* Checa Godoy, Antonio. Prensa y partidos políticos durante la II República. Universidad de Salamanca, 1989. ISBN 84-7481-521-5.
* de Hoyos Puente, Jorge. La utopía del regreso: proyectos de estado y sueños de nación en el exilio republicano en México. Universidad de Cantabria, 2012.
* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. ISBN 84-922644-7-0.
* Massot, Josep. Aportacions a la història de la guerra civil a Mallorca. Publicacions de l'Abadia de Montserrat, 2003.
* Tusell, Javier. Las Constituyentes de 1931. Unas elecciones de transición. Madrid: CIS, 1982.

## Enllaços externs

* Biografia de José Vila Cuenca
# Fabrizio Fabbri

Fabrizio Fabbri (Agliana, 28 de setembre de 1948 - Pisa, 3 de juny de 2019) va ser un dirigent esportiu i exciclista italià. Fou professional entre 1970 i 1979, sent gregari, entre d'altres de Felice Gimondi i Francesco Moser. En el seu palmarès destaquen 3 etapes al Giro d'Itàlia. En retirar-se com a ciclista passà a desenvolupar tasques de director esportiu de diferents equips ciclistes professionals i amateurs.

## Palmarès

* 1966 (amateur)
** 1r al Trofeo Matteotti - Marcialla
** 1r al Gran Premi Ciutat de Pistoia
* 1969 (amateur)
** 1r al Gran Premi Ciutat de Cerretto Guidi
** 1r al Campionat toscà
* 1971
** 1r al Gran Premi Industria de Belmonte Piceno
** 1r a la Roma-Tarquinia
* 1972
** Vencedor d'una etapa al Giro d'Itàlia
* 1973
** 1r al Gran Premi de la Indústria i el Comerç de Prato
** Vencedor d'una etapa a la Volta a Suïssa
* 1974
** 1r al Gran Premi de la Indústria i el Comerç de Prato
** 1r al Giro de la Pulla
* 1975
** 1r al Giro dels Apenins
** 1r a les Tres Valls Varesines
** Vencedor d'una etapa al Giro d'Itàlia
* 1976
** Vencedor d'una etapa al Giro d'Itàlia

### Resultats al Giro d'Itàlia

* 1970. 63è de la classificació general
* 1971. 28è de la classificació general
* 1972. 34è de la classificació general
* 1973. 39è de la classificació general
* 1974. 43è de la classificació general
* 1975. 12è de la classificació general
* 1976. 13è de la classificació general
* 1977. 49è de la classificació general
* 1978. 26è de la classificació general

### Resultats al Tour de França

* 1975. 33è de la classificació general

### Resultats a la Volta a Espanya

* 1972. Abandona (15a etapa)
* 1977. 45è de la classificació general

## Referències

* ↑ Lutto nel mondo del ciclismo, è morto Fabrizio Fabbri

## Enllaços externs

* Fitxa a cyclebase.nl
* Fitxa a sitiodeciclismo.net
* Fitxa i biografia a museociclismo.it (italià)
# Juan Ángel Seguro Rodríguez

Juan Seguro (Ciutat de Mèxic, 19 de gener de 1984) és un futbolista hispano-mexicà, que ocupa la posició de migcampista.
Format al planter del CA Osasuna, va destacar a les files del Promesas, tot arribant a debutar a primera divisió amb el conjunt navarrès, en dos partits de la campanya 03/04. Però no va tenir continuïtat i va prosseguir a l'Osasuna B. El 2006 fitxa pel Real Unión de Irun, amb qui aconsegueix el 2009 l'ascens a la Segona Divisió.

## Referències

* ↑ «Iñaki Descarga se convierte en el primer fichaje del Real Unión de Irún» (en castellà). Marca, 07-07-2009. [Consulta: 21 gener 2024].
* ↑ «La A.D. Ceuta refuerza el centro del campo con Seguro y Sandro Mendes» (en castellà). Ceuta al Día, 12-07-2010. [Consulta: 21 gener 2024].

## Enllaços externs

* Fitxa del jugador
# Hasan Coban

Amir Hasan Coban fou un príncep cobànida de Pèrsia fill d'amir Coban. El 1322 fou nomenat governador del Khurasan i Mazanderan.
Al novembre del 1327 l'amir Coban va haver de fugir a Herat on fou executat pel sobirà dels kurt. Hasan va fugir a territori de l'Horda Blava i es va posar al servei d'Uzbeg Khan al territori de l'Horda d'Or; lluitant per aquest kan, va morir en batalla.
Va deixar tres fills: Talish, que fou governador d'Isfahan, Fars i Kirman (320-1327) i va acompanyar al seu pare a l'exili on igualment va morir; Hadjdji Beg; i Kudj Husayn (executat el 1343 per ordre de l'Il-khan Sulayman Khan).

## Bibliografia

* Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
* May, Timothy. «Chūbānids». Encyclopaedia of Islam, THREE. Editada per: Kate Fleet, Gudrun Krämer, Denis Matringe, John Nawas, Everett Rowson. Brill Online, 2016. 4 de juny de 2016 <http://referenceworks.brillonline.com/entries/encyclopaedia-of-islam-3/chubanids-COM_24622>
* Article Chobanids a Encyclopaedia Iranica
# Riu Haro

Haro és un riu del Pakistan al Panjab (Pakistan). Es forma per la unió de dos rius menors, el Dhund, que neix a les muntanyes Murree, i el Karral que s'inicia al puig Mochpuri. La part alta és una estreta vall però després arriba a la plana i s'utilitza per al reg dels camps. Té un curs d'uns 145 km fins que desaigua a l'Indus a 33° 46′ N, 72° 17′ E﻿ / ﻿33.767°N,72.283°E﻿ / 33.767; 72.283 a uns 20 km al sud d'Attock. No és navegable; quan creix a l'època de pluges a vegades es desborda, però quan no hi ha pluges hi ha anys que s'asseca per l'aprofitament per al reg de la poca aigua que baixa.

## Vegeu també

* Gandgarh.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Natació sincronitzada als Jocs Olímpics d'estiu de 2008

La competició de natació sincronitzada dels Jocs Olímpics d'Estiu 2008 es disputà des del 18 al 23 d'agost, al Beijing National Aquatics Center.

## Calendari de classificació
### Equips

| Prova | Data | Seu | Places | Classificats |
| País amfitrió | - | - | 1 | Xina |
| Copa d'Europa | 30 de maig - 2 de juny, 2007 | Roma | 1 | Rússia |
| Jocs Panamericans 2007 | 13 - 29 de juliol, 2007 | Rio de Janeiro | 1 | Estats Units |
| Campionat Africà | 4 - 5 de desembre, 2007 | El Caire | 1 | Egipte |
| Torneig de classificació d'Oceania | 19 - 22 de juliol, 2007 | Zúric | 1 | Austràlia |
| Torneig Preolímpic | 16 - 20 d'abril, 2008 | Pequín | 3 | Espanya Japó Canadà |
| TOTAL | | | 8 | |

### Parelles

| Prova | Data | Seu | Places | Classificats |
| Països classificats per la competició per equips | - | - | 8 | Xina Rússia Estats Units Egipte Austràlia Espanya Japó Canadà |
| Torneig de classificació d'Oceania | 19 - 22 de juliol, 2007 | Zúric | 1 | Nova Zelanda |
| Torneig Preolímpic | 16 - 20 d'abril, 2008 | Pequín | 15 | Itàlia Ucraïna Grècia Països Baixos Suïssa Brasil França Israel Corea del Nord Kazakhstan Mèxic Regne Unit Belarús República Txeca Àustria |
| TOTAL | | | 24 | |

## Calendari

| Dia | Hora Local | Prova |
| Dilluns, 18 d'agost, 2008 | 15:00-16:40 | Rutina tècnica per parelles |
| Dimarts, 19 d'agost, 2008 | 15:00-17:10 | Rutina lliure per parelles (Preliminar) |
| Dimecres, 20 d'agost, 2008 | 15:00-16:30 | Rutina lliure per parelles (Final) |
| Divendres, 22 d'agost, 2008 | 15:00-15:45 | Rutina tècnica per equips |
| Dissabte, 23 d'agost, 2008 | 15:00-15:45 | Rutina lliure per equips (Final) |

## Resultats

| Prova | | | |
| Parelles | Rússia Anastassia Davídova Anastassia Iermakova | Espanya Gemma Mengual Andrea Fuentes | Japó Saho Harada Emiko Suzuki |
| Equip | Rússia Anastassia Davídova Anastassia Iermakova Maria Gromova Natalia Ishchenko Elvira Khasyanova Olga Kuzhela Svetlana Romàixina Anna Shorina | Espanya Gemma Mengual Andrea Fuentes Alba Maria Cabello Raquel Corral Thais Henriquez Laura López Irina Rodríguez Paola Tirados | R.P. de la Xina Gu Beibei Jiang Tingting Jiang Wenwen Liu Ou Luo Xi Sun Qiuting Wang Na Zhang Xiaohuan |

## Medaller

| Posició | País | | | | Total |
| 1 | Rússia | 2 | 0 | 0 | 2 |
| 2 | Espanya | 0 | 2 | 0 | 2 |
| 3 | Japó | 0 | 0 | 1 | 1 |
| 3 | R.P. de la Xina | 0 | 0 | 1 | 1 |
# Condoleezza Rice

Condoleezza Rice (Birmingham, Alabama, 14 de novembre de 1954) és una política i diplomàtica estatunidenca. Rice va exercir com a assessora de seguretat nacional durant el primer període de govern del president George W. Bush (2001-2005), i fou Secretària d'Estat dels EUA des de 2005 fins a 2009, càrrec en què succeí Colin Powell.

## Referències

* ↑ «Condoleezza Rice». Gran Enciclopèdia Catalana. Barcelona: Grup Enciclopèdia Catalana.
# Pere de Cadireta

Pere de Cadireta (Moià, Moianès - la Seu d'Urgell, 1277-1279), sovint anomenat també de la Cadireta, va ser un frare dominic. És venerat com a beat, tot i no haver estat oficialment beatificat.

## Biografia

Nascut a Moià, va fer-se dominic. Va ser company de Ramon de Penyafort a Barcelona. Va predicar al sud de França a l'època de la croada contra els albigesos.
En 1250, el superior dominic de la província de Toledo el va designar, juntament amb set preveres més, per a estudiar àrab a Tunísia, amb la intenció que poguessin estudiar textos islàmics i poder predicar després als musulmans. Va ser nomenat Inquisidor general en 1257, a Barcelona. Va lluitar activament contra l'heretgia i la usura, participant en la condemna del càtar Ramon de Jossa i, en 1262, en la d'Arnau i Ermessenda de Castellbò. Va fer matar un gran grup de càtars a Siurana i Prades.
En 1273 va fundar el convent dominic de la Seu d'Urgell, del qual va ser prior, i des d'on va dirigir la lluita contra l'heretgia a la regió. Va morir màrtir, en circumstàncies poc clares, lapidat per un grup d'heretges en 1277 o 1279, juntament amb el seu company Ponç de Planella.

## Veneració

Va ser enterrat a la catedral de la Seu d'Urgell—després, les seves relíquies van ser traslladades a l'església de Sant Domènec de la Seu d'Urgell; en ésser desamortitzat el convent, van ser traslladades novament a la catedral—i venerat com a sant a la comarca. La seva canonització, iniciada en 1866, va quedar interrompuda;rep culte local, a Urgell i Moià, com a beat.

## Referències

* ↑ Pere de la Cadireta al web de l'ajuntament de Moià
* ↑ Sant Pere de la Cadireta, inquisidor contra els càtars
* ↑ «Pere de Cadireta». Gran Enciclopèdia Catalana. Barcelona: Grup Enciclopèdia Catalana.
* ↑ Goigs de Sant Pere de Cadireta
# Klodian Duro

Klodian Duro (Tirana, Comtat de Tirana, Albània, 21 de desembre de 1977) és un futbolista d'Albània. Juga de migcampista i el seu equip actual és el KF Tirana de la Kategoria Superiore d'Albània.

## Clubs

| Club | País | Temporades |
| KF Tirana | Albània | 2011- 2005-2008 1998-1999 |
| LASK Linz | Àustria | 2010-2011 |
| Apollon Limassol | Xipre | 2009-2010 |
| AC Omonia | Xipre | 2008-2009 |
| Arminia Bielefeld | Alemanya | 2004-2005 |
| Çaykur Rizespor Kulübü | Turquia | 2004 |
| FK Partizani | Albània | 2003 |
| Malatyaspor | Turquia | 2002-2003 |
| Galatasaray Spor Kulübü | Turquia | 2002-2003 |
| Samsunspor | Turquia | 2002 |
| KS Vllaznia | Albània | 2000-2001 |
| KS Elbasani | Albània | 1999 1996-1998 |

## Referències

* ↑ «Klodian Duro» (en alemany). kicker.de. [Consulta: 13 març 2011].

## Enllaços externs

* Klodian Duro a National-Football-Teams.com (anglès)
# Evolution

«Evolution» té aquests significats:
* Evolution (pel·lícula), una pel·lícula dirigida per Ivan Reitman.
* Evolucion (curtmetratge), un curtmetratge del canadenc Michael Mills.
* Evolution (programa), abans Novell Evolution, un gestor d'informació i treball en grup per a Gnome.
* X-Men: Evolution, una sèrie animada basada en X-Men.
* Evolution (cançó), una cançó de la cantant Ayumi Hamasaki.
* Evolution (disc), disc de Tony MacAlpine.
* Evolution: The Game of Intelligent Life, un videojoc d'estratègia desenvolupat per Crossover Technologies
* Evolution (revista), una revista científica.
* Evolution Studios, empresa desenvolupadora de videojocs del Regne Unit.
Viccionari
# Kafur

Kafur és el nom dels següents personatges:
* Abu-l-Misk Kàfur (905-968), visir i emir ikhxídida.
* Malik Kafur (s. XIII-XIV), general i ministre del sultanat de Delhi.
# Herrera

* Per a altres significats, vegeu «Herrera (desambiguació)».
Herrera és una localitat de la província de Sevilla, Andalusia, Espanya. L'any 2012 tenia 6.526 habitants. La seva extensió superficial és de 53,48 km² i té una densitat de 122,3 hab/km². Les seves coordenades geogràfiques són 37° 22′ N, 4° 50′ O. És a una altitud de 254 metres i a 120 kilòmetres de la capital de la província, Sevilla.
Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 |
| 5.925 | 5.979 | 6.005 | 6.046 | 6.067 | 6.079 | 6.123 | 6.184 | 6.302 | 6.342 | 6.450 | 6.521 | 6.530 | 6.516 | 6.543 | 6.526 |
# Riu Gàmbia

El riu Gàmbia és un riu navegable de l'Àfrica Occidental, que creua en la major part del seu recorregut la república de Gàmbia, a la qual dona nom. La seva longitud és de més de 1.100 quilòmetres. Neix al massís de Futa Djalon, a Guinea. El riu és navegable gairebé la meitat del seu curs.
Hi ha moltes illes al mig del riu, entre les quals la de Georgetown, amb la ciutat de Janjanbureh, i la de Baboon, on habiten els babuïns. A la vora d'aquesta illa es troba encara algun hipopòtam i també alguns cocodrils.
El riu desemboca a l'oceà Atlàntic en forma d'estuari on es confonen el mar i el riu. Per això els primers dos-cents quilòmetres de riu són d'aigua salada.
El tractat de cessió de la part principal del riu, prop de l'Atlàntic, a favor de Gran Bretanya, es va signar el 15 de juny de 1825 entre el rei Burnay de Barra i Kenneth Mc Cauley, governador interí de Sierra Leone. La convenció de duanes no s'aplicava als vaixells francesos navegant des de o cap a la factoria francesa de Fort Albreda. A més a més el rei va cedir un territori a la riba nord d'una milla cap a l'interior entre Bonyadoo Creek i Jokadoo Creek excloent el territori d'Albreda. En el tractat també es prohibia el tràfic d'esclaus i Gran Bretanya es comprometia a pagar 400 dòlars espanyols anuals al rei i successors. El 19 de juny de 1926 un tractat va delimitar el domini de la factoria d'Albreda.

## Vegeu també

* Illa de Kunta Kinteh

## Referències

* The Map of Africa by Treaty, per Sir E. Hertslet

## Referències

* ↑ «Riu Gàmbia». Gran Enciclopèdia Catalana. Barcelona: Grup Enciclopèdia Catalana.
# Nagórnoie (Krasnoiarsk)

* Per a altres significats, vegeu «Nagórnoie».
Nagórnoie (en rus: Нагорное) és un poble del krai de Krasnoiarsk, a Rússia, segons el cens del 2017 tenia 339 habitants. Pertany al districte municipal d'Aguínskoie.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26. [Consulta: 20 desembre 2018].
# Condomini

El condomini és un terme de dret civil que indica una modalitat de propietat que pertany a parts iguals entre els copropietaris. En dret internacional un condomini és un territori sobre el qual dos estats sobirans hi tenen drets per igual.

## Condominis històrics

* Les Noves Hèbrides van ser un condomini francobritànic fins a la independència de Vanuatu el 1980.
* Les illes Canton i Enderbury van ser un condomini anglo-nord-americà des del 1939 fins al 1979 quan es van incorporar a Kiribati.
* Sudan va ser un condomini angloegipci fins al 1956.
* El coprincipat d'Andorra s'ha considerat un condomini franco-català, des del primer pareatge.
* L'illa dels Faisans és un condomini francoespanyol.
* El 2001 el govern britànic va proposar per a Gibraltar una sobirania conjunta amb Espanya, però va ser rebutjada en referèndum.
* La ciutat de Bergedorf va ser un condomini de les ciutats hanseàtiques d'Hamburg i Lübeck de 1420 a 1868
# Krasica (Bakar)

* Per a altres significats, vegeu «Krasica (Buje)».
Krasica és una vila de Croàcia situada al Comtat de Primorje – Gorski Kotar i pertany al municipi de Bakar. Es troba al nord-est de Bakar, al sud-est de Škrljevo i Kukuljanovo i al nord-oest de Praputnjak, Hreljin i Bakarac.
# Evolve

Evolve és el dotzè àlbum d’estudi de la cantant i compositora Ani DiFranco publicat sota el seu propi segell discogràfic, Righteous Babe Records, al 2003.
DiFranco i Brian Grunert van obtenir el guardó a la Millor Presentació de Gravació als Premis Grammy del 2003. Aquesta va ser la primera de quatre nominacions consecutives en aquesta categoria i l’única ocasió en que es van endur el premi.
El disc va aconseguir gairebé els mateixos rànquings del seu predecessor arribant també al lloc més alt de la llista Independent Albums (mantenint-se també durant 17 setmanes a la mateixa) i a la posició 30 de la llista Billboard 200 (llista on va ser durant 7 setmanes).

## Llista de cançons

Totes les cançons foren escrites i compostes per Ani DiFranco.

## Personal

* Ani DiFranco – veu, guitarres, piano
* Jason Mercer – baix
* Daren Hahn – bateria, percussió
* Julie Wolf – melòdica, orgue, piano Rhodes, piano, clavinet, veu de fons
* Hans Teuber – saxòfons, clarinet, flauta, veu de fons
* Shane Endsley – trompeta
* Todd Horton – trompeta, fliscorn
* Ravi Best – trompeta, veu de fons

### Producció

* Producció – Ani DiFranco
* Enregistrament – Andrew Gilchrist, Mark Hallman, Marty Lester, Sean Giblin, Ani DiFranco
* Mescla – Ani DiFranco
* Masterització – Greg Calbi
* Fotografia – Eric Frick
* Disseny – Ani DiFranco, Brian Grunert

## Llistes

| Llista (2003) | Posició |
| Independent Albums | 1 |
| Billboard 200 | 30 |
Ambdues llistes publicades per la revista Billboard.

## Referències

* 1 2 3 Critic reviews at Metacritic
* ↑ https://www.allmusic.com/album/evolve-mw0000019277
* ↑ The A.V. Club review
* ↑ «Billboard review». Arxivat de l'original el 21 març 2003. [Consulta: 29 juny 2013].
* ↑ «Chicago Tribune review». Arxivat de l'original el 2015-09-26. [Consulta: 13 novembre 2021].
* ↑ «Drowned in Sound review». Arxivat de l'original el 4 març 2016.
* ↑ «Entertainment Weekly review». Arxivat de l'original el 2011-08-07. [Consulta: 13 novembre 2021].
* ↑ PopMatters review
* ↑ «Rolling Stone review». Arxivat de l'original el 2 octubre 2007. [Consulta: 8 març 2007].
* ↑ Slant review
* ↑ «Ani DiFranco – Evolve». Uncut, 01-06-2003, pàg. 104 [Consulta: 29 juny 2013].
* ↑ «Ani DiFranco» (en anglès), 19-11-2019. [Consulta: 13 novembre 2021].
* 1 2 «Ani DiFranco» (en anglès americà). [Consulta: 30 desembre 2021].
# Juvanzé

Juvanzé és un municipi francès situat al departament de l'Aube i a la regió del Gran Est. L'any 2007 tenia 32 habitants.

## Demografia
### Població

El 2007 la població de fet de Juvanzé era de 32 persones. Hi havia 16 famílies de les quals 4 eren unipersonals (4 homes vivint sols), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 22 habitatges, 15 eren l'habitatge principal de la família, 5 eren segones residències i 2 estaven desocupats. Tots els 22 habitatges eren cases. Dels 15 habitatges principals, 13 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 1 tenia dues cambres, 2 en tenien tres, 3 en tenien quatre i 9 en tenien cinc o més. 10 habitatges disposaven pel capbaix d'una plaça de pàrquing. A 4 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Juvanzé el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 0 |
| 8 | 40 a 44 | 8 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 8 |
| 0 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 23 persones, 17 eren actives i 6 eren inactives. De les 17 persones actives 16 estaven ocupades (8 homes i 8 dones) i 1 aturada (1 dona i 1 dona). De les 6 persones inactives 4 estaven jubilades, 1 estava estudiant i 1 estava classificada com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses extractives i 1 d'una empresa de construcció.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Juvanzé a l'INSEE.
* Évolution et structure de la population Fitxa amb el detall de dades de Juvanzé a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Nagórnoie (Primórie)

* Per a altres significats, vegeu «Nagórnoie».
Nagórnoie (en rus: Нагорное) és un poble del krai de Primórie, a l'Extrem Orient de Rússia, que en el cens del 2010 tenia 665 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
* ↑ «Примгидромет». Arxivat de l'original el 2016-03-22. [Consulta: 2 novembre 2019].
# Condis

Condis és una cadena de supermercats catalana fundada l'any 1961 pels germans Condal-Escudé amb presència a Catalunya, Aragó, Comunitat de Madrid, Guadalajara, Conca, Toledo, Àvila i Segòvia.

## Història

Condis es va fundar el 1961, quan els germans Condal-Escudé (Ramon, Xavier i Antoni) van iniciar la seva activitat comercial amb una parada al Mercat de la Mercè de Barcelona. El 1980 inauguraven el primer supermercat, també a la capital catalana, sota el nom de Condal Aliment. Més tard, al 1992 canviarien al nom actual i l'any 1998 es llançarien els primers productes de marca pròpia.
Actualment compta amb una xarxa de més de 400 supermercats, una plantilla de més de 5.000 persones i una facturació al voltant de 800 milions d'euros.

## Referències

* 1 2 «Història». Condis. [Consulta: 12 desembre 2019].
* ↑ «Implantació geogràfica». Condis. [Consulta: 12 desembre 2019].

## Enllaços externs

* Condis - Lloc web oficial